Klagtes, probleme en 'n slegte gewoonte | Landbou
Dit raak 'n slegte gewoonte. Die geneigdheid van owerhede om oor die een of ander nasionale probleem te kla asof hulle, soos die bevolking, blote toeskouers is van die hele drama.
Die bydrae wat hulle regstreeks of onregstreeks tot die skep en voortbestaan van die probleem lewer, word weens onkunde of met opset verswyg. Dit is 'n bietjie hoe 'n mens voel oor die Mededingingskommissie se onlangse verslag oor konsentrasie in Suid-Afrika se ekonomie.
Veral die landbou kom onder die loep. Die kommissie wil nou iets daadwerkliks daaraan doen. Hy wil mededinging in die landbou aktief bevorder en die verspreiding van eienaarskap verbreed. Maar om dit reg te kry, sal hy eers die probleem moet leer verstaan.